open-index/open-wikipedia-markdown huggingface dataset:
Մալու Դրայեր

**Մարիա Լուիզա Աննա «Մալու» Դրայեր** (, ), գերմանացի իրավաբան և քաղաքական գործիչ, ԳՍԴԿ անդամ, Ռեյնլանդ-Պֆալցի վարչապետ (2013-ից)։

## Կենսագրություն
1980 թվականին ավարտել է Քետե-Կոլվիցա վարժարանը (1977 թվականին սովորել է Քլերմոնտում, Կալիֆոռնիա)։ Առաջին երկու կիսամյակներին Մայնցի համալսարանում սովորել է անգլերեն և աստվածաբանություն, բայց հետո առողջական վիճակի պատճառով բժիշկները արգելել են նրան ուսուցիչ աշխատել, և նա տեղափոխվել է իրավագիտության ֆակուլտետ։ 1987 և 1990 թվականներին հանձնել է առաջին և երկրորդ պետական քննությունները, 1989-1991 թվականներին նույն համալսարանում աշխատել է որպես պրոֆեսոր Պֆլուգի ասիստենտ։

1991 թվականին Բադ Կրոյցնախում նշանակվել է դատախազ, 1992 թվականից աշխատել է լանդտագ Ռեյնլանդ-Պֆալցի գիտական ծառայությունում։

1994 թվականին անդամակցել է Սոցիալ-դեմոկրատական կուսակցությանը։

1995 թվականի մայիսի 18-ին դարձել է Բադ Կրոյցնախի բուրգոմիստր։

1997 թվականի սեպտեմբերի 24-ից Մայնց քաղաքում սոցիալական, երիտասարդական և բնակարանային քաղաքականության հարցերով դեցերնենտ։

2002 թվականի մարտի 15-ից Ռայնլանդ-Պֆալց երկրամասի աշխատանքի, սոցիալական հարցերի, ընտանիքի և առողջապահության նախարար։

2006 թվականի դեկտեմբերի 6-ից՝  Ռեյնլանդ Պֆալցի աշխատանքի, սոցիալական հարցերի, ընտանիքի, առողջապահության և կանանց նախարար։

2011 թվականի մայիսի 18-ից Ռայնլանդ-Պֆալցի սոցիալական հարցերի, աշխատանքի, առողջապահության և ժողովրդագրության նախարար։

2013 թվականի հունվարի 16-ին լանդթագա Ռեյնլանդ-Պֆալցի պատգամավորները կարմիր-կանաչ կոալիցիայի մեծամասնությամբ 60 ձայնով 40-ի դեմ Մալա Դրայերին ընտրեցին հողային կառավարության նախարար-նախագահ։

2016 թվականի մայիսի 18-ին երկրորդ անգամ երկրային կառավարությունը գլխավորել է 2016 թվականի մարտի կեսերին կայացած ընտրություններից հետո։ Սակայն այժմ ԳՍԴԿ-ի, Ազատ դեմոկրատական կուսակցության և Կանաչների կոալիցիան ստացել է նվազագույն մեծամասնությունը Լանդտագում՝101-ից 52 տեղ։

2016 թվականի նոյեմբերի 1-ից մինչև 2017 թվականի հոկտեմբերի 31-ը զբաղեցրել է Բունդեսրատի նախագահի պաշտոնը։

2019 թվականի հունիսի 3-ին Անդրեա Նալեսի հրաժարականից հետո եվրոպական ընտրություններում ԳՍԴԿ-ի ցածր արդյունքների պատճառով կուսակցությունը գլխավորել է կոլեգիալ ժամանակավոր ղեկավարությունը՝ երեք փոխնախագահների կազմով։ Բացի Մալու Դրայերից, այնտեղ են հայտնվել Մանուել Շվեզիգը և Տորստեն Շեֆեր Գյումբելը։ Սեպտեմբերին Շվեզիգի հրաժարականից հետո ուռուցքաբանական ախտորոշման և Շեֆեր-Գյումրեբելի՝ միջազգային համագործակցության գերմանական ընկերության վարչություն անցնելու պատճառով Դրայերը մնում էր կուսակցության առաջնորդի միակ պաշտոնակատարը, մինչև 2019 թվականի դեկտեմբերի 6-ին Բեռլինում կայացած ԳՍԴԿ համագումարում չընտրվեցին ԳՍԴԿ նոր համանախագահներ՝ Զասկիա Էսկենը և Նորբերտ Վալտեր Բորյանսը։

## Անձնական կյանք
Հայրը դպրոցի տնօրեն էր, մայրը՝ դաստիարակչուհի։ Մալու Դրայերն ամուսնացած է Կլաուս Յենսենի հետ, որը որոշ ժամանակ Տրիրի օբեր բուրգոմիստր էր։ 2006 թվականից ախտորոշվել է ցրված սկլերոզ, օգտվում է հաշմանդամի սայլակից։

## Ծանոթագրություններ

## Արտաքին հղումներ
* 
* 
* 

Կատեգորիա:Գերմանացի իրավաբաններ
Կատեգորիա:Գերմանիայի կին քաղաքական գործիչներ
Կատեգորիա:Հաշմանդամություն ունեցող անձինք
Գո Շոուցզին

**Գո Շոուցզին** *([[Չինարեն|չին․]]՝ 郭守敬, [[փինյին]]՝ Guō Shǒujìng, հասունացումից հետո [[Երկրորդ անուն (Արևելյան Ասիա)|անունը]]՝ *'Ժոսի*'- 若思)*, չինացի աստղագետ և մաթեմատիկոս, հիդրոտեխնիկայի ճարտարագետ և քաղաքական գործիչ, որն ապրել է Յուան դինաստիայի (1271-1368) օրոք։ Հետագայում, Ադամ Շալ ֆոն Բելը տպավորված լինելով Գոյի՝ պահպանված աստղագիտական գործիքներով, նրան անվանել է «Չինաստանի Տիխո Բրահե», իսկ Ջամալ Ադ Դինը համագործակցել է նրա հետ։

Գո Շոուցզին եղել է Յուան կայսերական պալատի գիտնականների անդամ, գլխավոր աստղագետ, ղեկավարել է ոռոգման համակարգերի կառուցումը։

## Կենսագրություն
### Վաղ տարիներ
Գո Շոուցզինգը ծնվել է 1231 թվականին, Չինաստանի Հեբեյ նահանգի Քսինգթա քաղաքում, աղքատ ընտանիքում։ Հորից զրկվել է դեռ վաղ հասակում։ Նրա դաստիարակությամբ զբաղվել է պապը՝ Գո Յունը, որը հայտնի է եղել որպես աստղագիտության, մաթեմատիկայի և հիդրավլիկայի գիտակ և կոնֆուցիական հինգ կանոնների փորձագետ։

Գո Շուցզինգը եղել է հրաշամանուկ, ցուցաբերել է բացառիկ մտավոր ընդունակություններ։ 15 կամ 16 տարեկանում նա տեսել է ջրի ժամացույցի նախագիծը, որի վրա պապն աշխատում էր, և շուտով հասկացել է դրա աշխատանքի սկզբունքը։ Նա կատարելագործել է ջրային ժամացույցի մի տեսակ, որը կոչվում էր լոտոս քլիպսդրա, ջրային ժամացույց, որը գավաթին լոտուս ծաղկի նման մի գունդ էր, որի մեջ էր ջուրը կաթում։ Այսպիսի ջրային ժամացույցների կառուցումը յուրացնելուց հետո, նա 16 տարեկանում սկսեց մաթեմատիկա ուսումնասիրել, որն օգնեց նրան հասկանալ հիդրավլիկան, ինչպես նաև աստղագիտությունը։

## Գործունեություն
Գո Շոուցզինի նախագծով կառուցվել է Գաոչենգյան աստղադիտարանը, որտեղ տեղադրվել է 12,8 մետր բարձրությամբ Արևային ժամացույցի գնոմոն։ Ստեղծել է 13 աստղադիտական սարքեր, որոնցից շատերը եղել են շրջաններ՝ բաժանված աստիճանների և աստիճանների քառորդ մասերի։ Այս սարքավորումների թվում էին արմիլյար գնդեր (, օղակ), էկլիպտիկ թեոդոլիտներ, սեքստանտներ երկնային գլոբուսներ և այլն։

Գո Շոուցզինը մշակել է *Շոուշի լի* օրացույցը, որը Չինաստանում օգտագործվել է 1281 թվականից։ Ըստ այդ օրացույցի տարվա տևողությունը կազմում է 365, 2425  օր։ Այն համապատասխանում է Գրիգորյան օրացույցի տարվա տևողությանը, որը Եվրոպայում ընդունվել է 300 տարի հետո։ Գո Շոուցզին դեմ է եղել աստղագուշակությանը, և նրա պնդմամբ օրացույցից հանվել են ըստ երկնային լուսատուների դասավորության երկրային իրադարձությունների կանխատեսումներ անելը։

## Մահ
Գո Շոուցզինի մահը թվագրվում է 1314 կամ 1316 թվականներին։

## Հիշատակ
1970 թվականին Միջազգային աստղագիտական միությունը Գո Շոուցզինի անունով է կոչել Լուսնի հակառակ կողմի հրաբխային խառնարանը։

## Ծանոթագրություններ

Կատեգորիա:Աստղագետներ
Կատեգորիա:Ճարտարագետներ
Կատեգորիա:Մաթեմատիկոսներ այբբենական կարգով
Կատեգորիա:Չինաստանի քաղաքական գործիչներ
Կատեգորիա:Չինացի աստղագետներ
Կատեգորիա:Չինացի գիտնականներ
Գիյոմ Ֆրանսուա Լ'Օպիտալ

**Գիյոմ Ֆրանսուա Լ'Օպիտալ**, (, ), ֆրանսիացի մաթեմատիկոս, մաթեմատիկական անալիզի առաջին դասագրքի հեղինակ, մարքիզ։

## Կենսագրություն
Հարուստ ծնողների զավակ էր (նա սերում էր հայտնի տոհմից և հանդիսանում էր կանցլեր դե Լոպիտալի բարեկամը)։ Մարկիզ Լոպիտալը սկզբից ընդունվեց զինվորական ծառայության, սակայն թույլ տեսողության պատճառով շուտով թողեց այն և իրեն նվիրեց գիտություններին։ Նա Փարիզի գիտությունների ակադեմիայի անդամ էր, Մալբրանշի գիտական խմբակի մասնակից։ Ամուսնացած է եղել Մարի-Շարլոտ դե Ռոմիյ դե լա Շենելյեի հետ (Marie-Charlotte de Romilley de la Chesnelaye), որը նույնպես զբաղվում էր մաթեմատիկայով։

1690-ական թվականներին նա Լայբնիցի դպրոցում աչքի ընկավ մի նոր մեթոդով, որի հետ նրան ծանոթացրել էր Յոհան Բեռնուլին 1692 թվականին, երբ հյուրընկալվել էր  Լոպիտալի Փարիզյան կալվածքում։

Լոպիտալի գլխավոր վաստակը մաթեմատիկական անալիզի առաջին համակարգված սահմանումն էր, որը նա տվեց իր «Անվերջ փոքրերի վերլուծություն» ակնարկում (Analyse des infiniment petits pour l'intelligence des lignes courbes, 1696): Այս գրքում, առանձին հարցերը, որոնք նախկինում ցրված էին տարբեր ժամանակներում տեղ գտած հրապարակումներում, հավաքված և բերված էր ներդաշնակ մի ամբողջության, ինչպես նաև տրված էր Լոպիտալի կանոնը։ Նախաբանում Լոպիտալը նշում է, որ առանց ամաչելու նա օգտվել է Լայբնիցի և Բեռնուլի եղբայրների հայտնագործություններից և «ոչ մի բան չունի՝ ընդդեմ իրենց հեղինակային իրավունքի պաշտպանության պահանջի»։ Ժամանակակիցները տարակուսում էին նրանից, որ Յոհան Բեռնուլին պահանջներ էր ներկայացրել Լոպիտալի բոլոր աշխատությունների համար։

Լոպիտալի մյուս հայտնի աշխատությունը («Traité analytique des sections coniques») «Կոնաձև հատվածների վերլուծական տրակտատ»-ն է, որը տպագրվել է 1707 թվականին։ Լոպիտալին են պատկանում նաև մի շարք խնդիրների լուծումներ, այդ թվում նաև գլորման ամենակարճ ժամանակի կորը, այն կորը, որի վրայով պետք է շարժվի շղթային ամրացված և հենակետը հավասարակշռության մեջ պահող բեռը։ Այս խնդիրների լուծումն օգնեց նրան լինել Նյուտոնի, Լայբնիցի և Յակոբ Բեռնուլիի շարքերում։

## Աշխատանքներ
* Лопиталь. *Анализ бесконечно малых*. М.-Л.: ГТТИ, 1935 // Мат. анализ на EqWorld

## Տես նաև
* Մաթեմատիկական անալիզ
* Լոպիտալի կանոն

## Ծանոթագրություններ

Կատեգորիա:Մաթեմատիկական անալիզի թեորեմներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Մաթեմատիկոսներ այբբենական կարգով
Կատեգորիա:Ֆրանսիացի մաթեմատիկոսներ
Կատեգորիա:Ֆրանսիացի գիտնականներ
Կատեգորիա:Մաթեմատիկական անալիզի մասնագետներ
Կատեգորիա:Դասագրքերի հեղինակներ
Ռոքին ու Բուլվինկլը

**Ռոքին ու Բուլվինկլը** (), կարճամետրաժ համակարգչային մուլտֆիլմ, մուլտֆիլմը նկարահանվել է DreamWorks Animation SKG ստուդիայում, ռեժիսորը Գարի Տրուզդեյլն է («Գեղեցկուհին և Հրեշը»)։ Մուլտֆիլմը պատմում է սկյուռիկ Ռոքիի և որմզդեղնիկ Բուլվինկլի մասին, որոնք համանուն մուլտսերիալի գործող անձիք են։ 2014 թվականի մարտի 7-ին մուլտֆիլմն առաջին անգամ կինոթատրոններում ցուցադրվել է «Պարոն Պիբոդի և Շերմանի արկածները» մուլտֆիլմի հետ։

## Սյուժե
Մուլտֆիլմում ներկայացվում է Ռոքիի և Բուլվինկլի անդադար արկածների շարունակությունը։

## Նկարահանող խումբ
* Ռեժիսոր` Գարի Տրուզդեյլ
* Պրոդյուսեր` Դենիզ Նոլան Կասկինո, Էրիկ Էլլենբոգեն, Տիֆանի Ուորդ
* Սցենարի հեղինակ` Թոմաս Լենոն, Ռոբերտ Բեն Գարանտ
* Կոմպոզիտոր` Թնի Մորալես

## Հնչյունավորում
* Թոմ Քենի` Բուլվինկլ               
* Ջուն Ֆորեյ` Ռոքի

## Հետաքրքիր փաստեր
* Ջուն Ֆորեյը հնչյունավորելիս 96 տարեկան էր։ Հետաքրքիր է, որ հենց նա  է 50 տարի առաջ հնչյունավորել սկյուռիկ Ռոքիին մուլտսերիալում։
* Այստեղ Ռոքին և Բուլվինկլը առաջին անգամ հայտնվել են համակարգչային-անիմացիոն տեսքով։
* Թոմ Քեննին ավելի վաղ հնչյունավորել է Սպունգ Բոբ Քառակուսի Տաբատին, Ճագարին` «Վինի Թուխ»-ից և մուլտֆիլմերի այլ հայտնի կերպարների։
* DreamWorks-ի երկրորդ կարճամետրաժ ֆիլմն է, որը ցուցադրվել է կինոթատրոններում (առաջինը եղել է «Առաջին թռիչքը»)։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:Ամերիկյան ֆիլմեր
Կազանլիկի դամբարան

**Թրակյան դամբարան**, հնագույն Նեկրոպոլի մաս, Բուլղարիայի Կազանլիկ քաղաքի մոտ։ Համաշխարհային ժառանգության օբյեկտ 1979 թվականից։

Դամբարանը ստեղծվել է թրակիացի առաջնորդ Ռոյգոսի համար մ.թ.ա. 4–րդ դարի ավարտից մինչև մ.թ.ա. 3-րդ դարի սկիզբը։ Պատերը մարմարապատ են և ձևավորված են  ֆրեսկոներով։ Նկարները նվիրված են թրակիացինեի կյանքին և իրենց ռազմական հաղթանակներին, որոնք ստեղծվել են թրակիացի նկարիչ Կոձամակիսոմի կողմից, ով իր աշխատանքներում օգտագործել է ընդամենը 4 գույն՝ սև, կարմիր, դեղին և սպիտակ։ Ֆրեսկոների սյուժետները կապված են այն ղեկավարի կառավարման տարիների հետ ում նվիրված էր այս դամբարանը։

Դահլիճի կենտրոնում մուտքի դիմաց գտնվում է կնոջ և տղամարդու պատկեր, ովքեր նստած են ուտելիքներով լի սեղանի շուրջ, իրենց շուրջը կանգնած են նվերներով ծառաները։ Վերնամասում մայր աստվածուհի Դեմետրին է, որը ղեկավարում է ստորգետնյա արքայությունը։ Բավական իրատեսական է ներկայացված թաղման արարողությունները։

Թրակյան առաջնորդի դամբարանը հայտնաբերվել է 1944 թվականին՝ զինվորի կողմից, Կազանլիկ քաղաքի հյուսիսարևելյան հատվածի պաշտպանության ժամանակ։

Որմնանկարների պահպանման նպատակով զբոսաշրջիկների մուտքը դամբարան սահմանափակվել է։

1979 թվականին Կազանլիկի դամբարանն ընդգրկվել են ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Պատկերասրահ

Image:Thracian Tomb of Kazanlak.jpg|Մահացածներին հրաժեշտ տալու տեսարան
Image:Reproduction of Thracian tomb 1.jpg|Թրակիական թագավոր և թագուհի
Image:Reproduction of Thracian tomb 2.jpg|Մրցավազք կառքերով 
Image:Kazanlak-tomb-fresco-1.jpg|Մարզիչը և քառաձի մարտակառքը, պատի նկարի վերապատկերում
Image:Kazanlak-tomb-fresco-2.jpg|Մարզիչը և զրահապատ ձիերը, պատի նկարի վերապատկերում
Garland_01.JPG|Թաղման պսակի կավե զարթարանքներ
Garland_02.JPG|Թաղման պսակի ոսկեգույն զարթարանքներ
Jug.JPG|Ոսկեզօծ արծաթե կուժ
Kazanluk_1.jpg|Թրակիական դամբարանի գմբեթի ֆրիզը.


## Ծանոթագրություններ

Կատեգորիա:Բուլղարիայի հնագիտական օբյեկտներ
Կատեգորիա:Բուլղարիայի տեսարժան վայրեր
Կատեգորիա:Թրակյան կրոն
Կատեգորիա:Կազանլիկ
Կատեգորիա:Համաշխարհային ժառանգություն Բուլղարիայում
Կատեգորիա:Մ.թ.ա. 4-րդ դարում կառուցումն ավարտված շենքեր և կառույցներ
Կատեգորիա:Ստարա Զագորայի մարզի շենքեր և կառույցներ
Հենրիխ Գրոս

**Հենրիխ Գրոս** () , ավստրիացի հոգեբույժ, ռազմական հանցագործ, որը մեղադրվում է տասնյակ երեխաների մահվան մեջ։

## Կենսագրություն
Հենրիխ Գրոսը ծնվել է Վիեննայում։ 1932 թվականից անցել է «Հիտլերյուգենդի» կազմ։ Որոշ ժամանակ անց նա դարձավ Նացիոնալ-սոցիալիստական գերմանական բանվորական կուսակցության անդամ։

Երբ սկսվես երկրերդ համաշխարհային պատերազմը նա աշխատանքի անցավ մտավոր հաշմանդամություն ունեցող երեխաների էվթանազիայի կլինիկայում որը գտնվում է Վիեննայում։

Նրա աշխատանքի ընթացքում տվյալ «կլինիկայում» մահացել է ավելի քան 750 երեխա։ Պատերազմի ավարտից հետո, երբ կլինիկայի տնօրենին դատապարտեցին և կախեցին ռազմական հանցագործությունների համար՝ Գրոսը խուսափեց դատավճռից։ Նա ազատազրկվեց ընդամենը մի քանի ամիս։ Վեց տարի անց՝ 1951 թվականին նրան այնուամենայնիվ դատապարտել են երկամյա ազատազրկման՝ երեխաներից մեկի սպանության մեջ ապացուցված հանցանքի համար, սակայն պաշտոնական սխալի հետևանքով դատավճիռը չեղյալ է հայտարարվել։ Մահացած աղջիկներից մեկի քույրը՝ Վալտրուդա Հաուպլը, մի քանի տարի հետաքննություն է անցկացրել.

Պատերազմից հետո Գրոսը հիանալի կարիերա է ունեցել ՝ որպես երկրի առաջատար մասնագետ դատաբժշկական հոգեբուժության ոլորտում։ Նա դարձել է հետպատերազմյան Ավստրիայի սոցիալ-դեմոկրատական կուսակցության առաջնորդների վստահված անձը։ 1979-ին նա դարձավ Ավստրիայի գլխավոր հոգեբույժը։

Հետագայում Շտազիի գաղտնի ծառայության արխիվներում փաստաթղթեր են գտնվել, ապացուցելով, որ բժիշկ Գրոսը ստել է և ճակատում չի եղել, և շարունակել է աշխատել պատերազմի ժամանակ դատաբժշկական կլինիկայում։

Դատավարությունը վերջապես տեղի ունեցավ 2000 թվականի մարտին և Գրոսն արդեն մեղադրվում էր ինը երեխաների սպանության հանցանքի մեջ։ Գրոսսը պատճառաբանում էր իր թույլ առողջությամբ, պրոցեսը հետաձգվեց։ Դատարանը Գրոսին մեղավոր է ճանաչել մի քանի տասնյակ երեխաների դիտավորյալ սպանության մեջ, այնուամենայնիվ, նա խուսափել է պատժից, քանի որ ճանաչվել է տկարամիտ։ 2003 թվականի մարտի 18-ին դատարանի որոշմամբ Գրոսը զրկվել է «Գիտության մեջ և արվեստում ունեցած ավանդի համար տրվող ավստրիական պատվավոր խաչ» 1-ին աստիճանի շքանշանից։ 2005 թվականի մարտին Ավստրիայի արդարադատության նախարարը պաշտոնապես հայտարարել էր Հենրիխ Գրոսի չդատապարտելու լուրը (քանի որ նա հոգեկան առողջ վիճակում չէր), սակայն մեղադրանքները մնացել էին ուժի մեջ։

Մահացել է 2005 թվականի դեկտեմբերի 15-ին Հոլլաբրուն քաղաքում (Ստորին Ավստրիա)։

## Ծանոթագրություններ

## Արտաքին հղումներ
* Gross symbolises Austria’s past 
* World: Europe Gruesome legacy of Dr Gross 
* Рассказ. Ян Каганов — Зарекавшийся Очень рекомендую прочитать до конца 

Կատեգորիա:Ավստրիացի հոգեբույժներ
Հեկտորը Պարիսին կոչում է կռվի

**«Հեկտորը Պարիսին կոչում է կռվի»**, ավստրիացի նկարչուհի Անգելիկա Քաուֆմանի նկարը, որը գտնվում է Պետական Էմիտաժի հավաքածուում։

Առաջին պլանում պատկերված է բազկաթոռում նստած Պարիսը, նրա ոտքի մոտ աղեղ է դրված։ Պարիսի աջ կողմում կանգնած է Հեղինեն, նրա հետ են սպասուհիները։ Ձախ կողմում կանգնած է զինավառ Հեկտորը՝ ձեռքին նիզակ, և ցույց է տալիս կամարի կողմը, որը երևում է հետին պլանում (Ն. Նիկուլինի կարծիքով՝ կամարը խորհրդանշում է Տրոյայի Սկեսական դարպասներ, որոնք տանում էին դեպի ճակատամարտի դաշտը)։ Մեջտեղից ձախ գտնվում է դժվարընթեռնելի գրությունը և ամսաթիվ՝ *Angelica Kaufmann pinx. Anno 1775*։ Ներքևի աջ մասում կարմիր ներկով դրված է 2894 համարը. այդ թվերը համապատասխանում են Էրմիտաժի 1797 թվականի ձեռագիր գրացուցակում նկարի համարին։

Նկարում պատկերված է Հոմերոսի «Իլիականի» դրվագը (VI, 313—369). աքայացիները պաշարում են Տրոյան, իսկ արքայազն Պարիսը գտնվում է իր տանը և հանգիստ զբաղվում զենքի ու զրահի պատրաստությամբ։ Նրա մոտ եկած Հեկտորը հանդիմանում է նրան, որ քաղաքի պաշտպանության փոխարեն զբաղված է աննպատակ գործերով.

Այնտեղ մըտավ Արամազդի սիրելագույն Հեկտորը քաջ, 
Ձեռքին բըռնած ուներ նիզակ մի տասնըմեկ կանգունաչափ, 
Որի պըղինձ սըլաքը սուր փայլփլում էր ոսկի օղով։ 
Գըտավ Հեկտորն Ալեքսանդրին նըստած այնտեղ, իր սենյակում 
Փայլուն զենքերն իր զըննելիս՝ ասպար, աղեղ, լանջապանակ. 
Իսկ Հեղինեն արգիուհի նաժիշտների միջև նըստած 
Պատվերներ էր տալիս նըրանց զարմանազան ձեռագործի
Խեթ նայելով եղբոր վըրա՝ հանդիմանեց Հեկտորն այսպես. 
«Թըշվառակա՛ն, այստեղ հանգիստ նըստած ես դու, մինչդեռ այնտեղ 
Կոտորվում են բազում մարդիկ քո պատճառով ծագած կըռվում։ 
Ինքըդ պիտի կըշտամբեիր, թե տեսնեիր մեկ ուրիշի 
Հեռու քաշված արյունահեղ պատերազմից, վեր կաց շուտով, 
Քանի դեռ հուրն ամենակուլ չի լափել մեր ոստանը մեծ»։

Նկարի վաղ պատմությունը հայտնի չէ, Էրմիտաժ է բերվել 1782 և 1797 թվականների միջակայքում։ 1782 թվականին նկարը գտնվել է Լոնդոնի Կաուֆմանի արվեստանոցում, որտեղ Սանկտ Պետերբուրգի գեղարվեստի ակադեմիայի կրթաթոշակառու Գ. Սկորոդումովը նրանից կատարել է փորագրություն, ընդ որում նա փորագրությունն անվանել է «Ուլիսեսը բացահայտում է Աքիլլեսին, որը Լիկոմեդեսի տանը զգեստափոխվել էր կնոջ»։ 1797 թվականին նկարը համարակալվել է Էրմիտաժի գրացուցակներում։ 19-րդ դարի սկզբին այն գտնվել է Գատչինայի մեծ ամրոցում, իսկ 1926 թվականին այն վերադարձվել է Էրմիտաժ, սակայն շուտով փոխանցվել է Գեղարվեստի ակադեմիա, որտեղից էլ իր հերթին տեղափոխվել է Գեղարվեստատեխնիկական բարձրագույն ինստիտուտ։ 1930 թվականին այն կրկին տարվել է Էրմիտաժ։

## Ծանոթագրություններ

## Գրականություն
* 
* 

Կատեգորիա:1775 նկարներ
Կատեգորիա:Անգելիկա Քաուֆմանի նկարներ
Կատեգորիա:Էրմիտաժի նկարներ
Կատեգորիա:Տրոյական պատերազմ
Ախ, արքայադուստր

**Ախ, արքայադուստր** (), խորհրդային մուլտիպլիկացիոն ֆիլմ։ Նկարահանվել է ըստ ուզբեկական ժողովրդական հեքիաթների մոտիվների։ Հնչում է Օմար Խայամի, Ալիշեր Նավոիի, Նիզամիի, Զահիրեդդին Մուհամմեդ Բաբուրի և այլ բանաստեղծների բանաստեղծություններից։

## Սյուժե
Թափառող բանաստեղծը սիրահարվում է իշխանի աղջկան` արքայադստերը։ Ժողովրդին հայտարարում են. «Ով որ կկատարի մեծ իշխանի հրամանը, նա թույլտվություն կստանա ամուսնանալ արքայադստեր հետ ստանա թագավորության կեսը»։ Իշխանն ասում է` «Ես հրամայում եմ բռնել կատաղի վիշապին»։ Շատ ասպետներ շտապում են կատարել իշխանի հրամանը` թագավորության կեսը ստանալու համար։ Երբ նրանք հասնում են, վիշապը կրակ է բաց թողում նրանց վրա, իսկ ասպետները նահանջում են։ Իսկ այս բանաստեղծը սկսում է վիշապի համար կարդալ սիրային բանաստեղծություններ։ Վիշապը հուզվում է, լաց է լինում և անմիջապես գնում է բանաստեղծի հետևից։ Իշխանն ևս մեկ հրաման է արձակում։ «Գնացեք և ոչնչացրեք չար կախարդ Երաշտին»։ Բանաստեղծը կախարդում է կախարդին բանաստեղծություններով, և նա նույնպես լաց է լինում և գնում բանաստեղծի հետևից։ Իշխանը նոր հրաման է արձակում. «Ինձ մոտ բերեք լեռների տիրոջը` Դիվին։ Դիվը լսում է բանաստեղծի բանաստեղծությունները, գնում է նրա հետևից կրկնելով. «Ա՜խ, արքայադուստր»։ Բայց իշխանը չի ցանկանում նրան տալ իր դստերը, այդ ժամանակ Դիվը ծածկում է նրան թանկարժեք քարերով, և իշխանը ճչում է. «Էլի»։ Արքայադուստրը դուրս է գալիս աշտարակից, և բանաստեղծը նրան ավանակով տանում է դեպի հեռուներ։

## Նկարահանող խումբ
* Սցենարի հեղինակ` Աննա Արբատովա
* Ռեժիսոր` Յուլիա Կալիշպեր
* Բեմադրող նկարիչներ` Լյուդմիլա Տանասենկո, Ելենա Զելենինա 
* Օպերատոր` Լեոնարդ Կալվինկովսկի
* Կոմպոզիտոր` Վլադիմիր Նազարով
* Հնչյունային օպերատոր` Օլեգ Սալոմանով
* Դերերը հնչյունավորել են` Ալբերտ Ֆիլազով, Մարինա Լևատովա
* Նկարիչ մուլտիպլիկատորներ` Ֆազիլ Գասանով, Օլգա Դեգյարովա, Բորիս Սավին
* Բեմադրող նկարիչներ` Ե. Լոպատնիկովա, Ե. Եգորիչեվա
* Մոնտաժող` Ս. Սիմուխինա
* Խմբագիր` Ալիսա Ֆեոդորիդի
* Նկարահանող խմբի տնօրեն` Իգոր Գելաշվիլի

## Ծանոթագրություններ

## Արտաքին հղումներ
* «ԷԿՐԱն» ստեղծագործական միավորում

Կատեգորիա:1987 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Ռայնհարդ Գենցել

**Ռայնհարդ Գենցել**, (, ), գերմանացի գիտնական, աստղաֆիզիկոս, բազմաթիվ հեղինակավոր մրցանակների դափնեկիր։

## Կարիերա
Սովորել է Ֆրայբուրգ և Բոննի համալսարաններում։ 1975 թվականին ավարտել է Բոննի համալսարանը։ 1978 թվականին պաշտպանել է փիլիսոփայության երկու դոկտորական թեզ Բոննի համալսարանում և Մաքս Պլանկի անվան  ռադիոաստղագիտության ինստիտուտում։ Այնուհետև աշխատել է ԱՄՆ-ում։ 1986 թվականին վերադարձել է ԳՖՀ, որտեղ սկսել է աշխատել  Մաքս Պլանկի անվան ինստիտուտում։ 1988 թվականին ստացել է պրոֆեսորի կոչում Մյունխենի Լյուդվիգ Մաքսիմիլյանի անվան համալսարանում։ 1999 թվականից դասավանդել է Բերկլիի կալիֆորնյան համալսարանում։ 2010 թվականին ղեկավարել է Մաքս Պլանկի անվան Ֆիզիկայի արտերկրյա ինստիտուտը։

Զբաղվել է ինֆրակարմիր և ենթամիլիմետրային աստղագիտական սարքերի ստեղծմամբ։ Միաժամանակ մասնակցել է Very Large Telescope, Infrared Space Observatory, Հերշելի տիեզերական աստղադիտարանի նախագծմանը։ Նրա գիտական խումբը 1990-ական թվականների կեսերին բացահայտեց աստղերի պտտվող շարժումը Ծիր Կաթինի կենտրոնում։ Նրանից անկախ նույն արդյունքներն էր ստացել աստղագետ Անդրեա Գեզը՝ Կեկի աստղադիտարանում։ Ուսումնասիրել է նաև գալակտիկաների էվոլուցիան և աստղերի ձևավորումը։

## Մրցանակներ
* Լեյս Պիրս Նյուտոնի մրցանակ (1986)                                                                                                                             
* Լեյբնիցի մրցանակ (1990)
* Ջուլիա Ժանսենի մրցանակ (2000)
* Բալցանի մրցանակ (2003) 
* Ալբերտ Էյնշտեյնի շքանշան (2007)
* Շաոյի մրցանակ (2008)
* Օտտո Հանի շքանշան (2008)
* Կառլ Յանսկու անվան դասախոսական մրցանակ (2010)
* Կառլ Շվարցշիլդի մրցանակ (2011)
* Կրաֆորդի մրցանակ (2012)
* Հարվի մրցանակ (2014)
* Հերշելի շքանշան (2014)
Ֆիզիկայի ամերիկյան ընկերության լիիրավ անդամ (1985), Բավարիայի գիտությունների ակադեմիայի (2003), Լեապոլդինայի ակադեմիայի (2002), Ֆրանսիայի գիտությունների ակադեմիայի (1998), ԱՄՆ գիտությունների ազգային ակադեմիայի (2000), Լոնդոնի թագավորական ընկերության (2012) անդամ։

## Ծանոթագրություններ

Կատեգորիա:Լոնդոնի թագավորական միության արտասահմանյան անդամներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Գերմանացի աստղաֆիզիկոսներ
Կատեգորիա:Գերմանացի գիտնականներ
Կատեգորիա:Գիտնականներ այբբենական կարգով
Կատեգորիա:Աստղաֆիզիկոսներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Բոննի համալսարանի շրջանավարտներ
Կատեգորիա:Լոնդոնի թագավորական ընկերության անդամներ
Կատեգորիա:Գերմանացի աստղագետներ
Համաշխարհային սրճարան (մեթոդ)

thumb|Խմբային փոքր քննարկում Գուրտենի գիտելիք սրճարանում։
**Համաշխարհային սրճարան** (), գիտելիքի փոխանակման համակարգված խոսակցական գործընթաց, որի ընթացքում խմբերի բաժանված մարդիկ քննարկում են հստակ ինչ-որ թեմա։ Մեթոդի կիրառման ժամանակ սեղանները տեղադրվում են սրճարանների սեղանների նման՝ միմյանցից որոշակի հեռավորության վրա։ Մեթոդի կիրառման ընթացքում, ֆորմալ գործընթացներն ապահովելու համար, մոդերատորը հնարավորություն է տալիս խոսելու բոլորին։ Չնայած ձևակերպված հարցերը կարող են հստակեցվել մեթոդի կիրառման հենց սկզբում, վերջնարդյունքները կամ եզրահանգումները չեն լուծվում նախապես։ Ենթադրվում է, որ խմբային քննարկումները կարող են փոխել մարդկանց պատկերացումները և քաջալերել կոլեկտիվ գործողությունների։ Մեթոդի կիրառման նվազագույն սահմանն առնվազն 12 մարդ է, սակայն մասնակիցների առավելագույն քանակ սահմանված չէ։ Օրինակ, Իսրայելում 2011 թվականին «1000 սեղան» խորագրով միջոցառումը համաժամանակյա կազմակերպվել էր մի քանի քաղաքներում՝ սոցիալական արդարության դեմ բողոքի միջոցառումների շրջանակներում, որոնց մասնակցել է շուրջ 1000 մարդ։

## Գիտելիքի սրճարան
Գիտելիքի սրճարան մեթոդը մշակել է Դևիդ Գուրտենը, որի ժամանակ չեն կիրառվում սեղաններ, չկա հիմնական քննարկման թեմա կամ հարցեր՝ փոքրաթիվ խմբերի կողմից։ Քննարկումները չեն համակարգվում մոդերատորի կողմից։ Հիմնական առանձնահատկությունն այն է, որ ավելի մեծ տեղ է հատկացվում խմբային համընդհանուր քննարկումներին, քան թե վերջնական տեսակետի արտահայտմանը։

## Տես նաև
* Բոհմի երկխոսություն
* Երկխոսություն
* Երկխոսության քարտեզագրում
* Ուսման ցիկլ
* Բաց տարածության տեխնոլոգիա
* Հանրային խորհրդատվություն

## Ծանոթագրություններ

## Գրականություն
* 
* 
* 
* 
* 
* 
* 
* 

## Արտաքին հղումներ
* The World Café website
* The World Café Community website
* The Knowledge Café website

Կատեգորիա:Գիտելիքի կառավարում
Կատեգորիա:Խմբային որոշման ընդունում
Կատեգորիա:Համագործակցություն
Սյուզաննա Քեյսեն

**Սյուզաննա Քեյսեն** (, ), ամերիկյան գրող, վիպասան և սցենարիստ։

## Կենսագրություն
Սյուզաննա Քեյսենը ծնվել է 1948 թվականի նոյեմբերի 11-ին Քեմբրիջում՝ Մասսաչուսեթս մարզում, որտեղ էլ անցել է նրա մանկությունը։  Նա տնտեսագետ Կարլ Քեյսենի դուստրն  է։ Հայրը դասավանդել է Մասսաչուսեթսի տեխնոլոգիական ինստիտուտիում և եղել է  նախագահ Ջոն Քեննեդիի և նրա կնոջ՝ Աննետ Քեյսենի նախկին խորհրդականը։ Սյուզաննան ունի քույր։ Քեյսենը սովորել է Բոստոնի միջնակարգ դպրոցում և Քեմբրիջի դպրոցում։ 1967 թվականին նա ունեցավ հոգեկան խնդիրներ։

### Հիվանդություն
1967 թվականին նրան ուղարկել էին  McLean Hospital՝ հոգեբանական ընկճախտի բուժում անցնելու նպատակով։ Նրան  հոգեկան խանգարում էին ախտորոշել ինքնասպանության փորձ կատարելու պատճառով,  ինչի հետ,  սակայն,  նա  համաձայն չէր։ Տասնութ ամիս բուժվելուց հետո նա դուրս է գրվում  հիվանդանոցից։ Հետագայում իր կյանքի այս շրջանը նա նկարագրել է *Ընդհատված կյանք* ինքնակենսագրականում։

## Ստեղծագործություն
### Ընդհատված կյանք
Սյուզաննան իր կյանքի պատմության մասին գրել է ինքնակենսագրական՝ Ընդհատված կյանք (Girl, Interrupted) վերնագրով, որը լույս է տեսել 1993 թվականին, և որի մոտիվներով 1999 թվականին նկարահանվել է ֆիլմ, որտեղ Քեյսենի դերը կատարել է Վայնոնա Ռայդերը։

*Ընդհատված կյանք*  ինքնակենսագրականում 1967 թվականի ապրիլին տասնութամյա աղջիկը ինքնասպանության փորձի արդյունքում հայտվում է Բելմոնտում գտնվող Մակլինա հիվանդանոցում, որտեղ բուժվում էին Պոլլին, Սինտիան, Լիզան, Ջորջինան, Դեյզին և ուրիշներ։ Այնտեղ Սյուզաննան ծանոթանում  է Լիզա անունով  բավական ագրեսիվ մի աղջկա հետ, և նրանք ընկերանում են։ Թեև նա չի ընդունում, որ դա ինքնասպանություն է, այնուամենայնիվ նրան ախտորոշում են անձնային խանգարում։

Սյուզաննան ունենում էր տեսողական պատկերների իմաստավորման դժվարություններ։  Նա համարում էր, որ հոգեպես առողջ լինելը կեղծիք է, մտացածին մի բան, որպեսզի «առողջներն» իրենց համարեն «նորմալ»։ Նա նաև բժիշկներին հարցնում էր, թե ինչպես են նրանք բուժում հոգեկան հիվանդությունը․ ուղեղն են բուժում, թե խելքը։

Հիվանդանոցում գտնվելու ընթացքում Սյուզաննան անցել է ապաանձնավորման  բոլոր փուլերով։ Երբ նրան թվում էր, թե «կորցրել է ոսկորները», կրծոտում էր մատները։  Ատամնաբուժարան գնալու մտքից անգամ խելագարության էր հասնում։ Երբ նա դուրս էր գալիս ընդհանուր անզգայացման վիճակից, նրան չէին ասում, թե ինչքան երկար է տևել նրա անգիտակից վիճակը։ Ու նա վախենում էր, որ կորցրել է ժամանակը։

## Մատենագրություն
* *Asa, As I Knew Him*, 1987, ISBN 978-0-679-75377-3
* *Far Afield*, 1990, ISBN 978-0-679-75376-6
* *Girl, Interrupted*, 1993, ISBN 978-1-85381-835-6
* *The Camera My Mother Gave Me*, 2001, ISBN 978-0-679-76343-7

## Ծանոթագրություններ

## Հղումներ
* Austin Chronicle interview with Kaysen, via the Wayback Machine
* Susanna Kaysen, ֆոտոներ, գրքեր, հեղինակի հրապարակումներ 
* Susanna Kaysen — author of Girl Interrupted

Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:21-րդ դարի ամերիկացի կանայք
Կատեգորիա:Ամերիկացի կին գրողներ
Կատեգորիա:Ամերիկացի կին վիպասաններ
Կատեգորիա:Ամերիկացի սցենարիստներ
Էմի Ուայնհաուս։ Վերադառնում եմ սևին

**«Էմի Ուայնհաուս։ Վերադառնում եմ սևին»** (), 2018 թվականի վավերագրական ֆիլմ, որը պատմում է անգլիացի երգչուհի Էմի Ուայնհաուսի և նրա երկրորդ՝ «Back to Black» (2006) ստուդիական ալբոմի ստեղծման մասին։ Ռեժիսորն է Ջերեմի Մերրեն։ Այն պարունակում է նոր հարցազրույցներ, ինչպես նաև արխիվային կադրեր։

Ֆիլմն առաջին անգամ ցուցադրվել է BBC Four հեռուստաալիքում 2018 թվականի սեպտեմբերի 14-ին (Ուայնհաուսի 35-ամյակի օրը)՝ «Դասական ալբոմներ» վավերագրական սերիալի շրջանակներում։ Այն թողարկվել է DVD, Blu-ray և թվային տարբերակներով 2018 թվականի նոյեմբերի 2-ին՝ Eagle Vision ընկերության կողմից։

## Դերերում
* Էմի Ուայնհաուս (արխիվ)
* Մարկ Ռոնսոն
* Սալամ Ռեմի
* Թոմ Էլմհիրսթ
* Դարկուս Բիզ
* Նիք Շիմյանսկին
* Ջուլիետա Էշբի
* Դիոննի Բրոմֆիլդ
* Ռոնի Սպեկտոր

## Լոնդոնում տեղի ունեցած «Ինտիմ երեկո»
Ֆիլմն ուղեկցվում է Լոնդոնում տեղի ունեցած «Ինտիմ երեկոյով», որում ներկայացված է Ուայնհաուսի՝ 2008 թվականի փետրվարին՝ Riverside Studios ստուդիայում տեղի ունեցած ելույթի կադրերը։ Այն մասնավոր շոու էր ընտանիքի, ընկերների և ձայնագրման լեյբլի կառավարիչների համար այն գիշեր, երբ Էմին հաղթեց հինգ Գրեմմի։

## Տես նաև
* «Էմի» (2015)

## Ծանոթագրություններ

## Արտաքին հղումներ
* 
* 

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2018 ֆիլմեր
Կատեգորիա:Բրիտանական վավերագրական ֆիլմեր
Կատեգորիա:Էմի Ուայնհաուս
Ջոն Չեմբերս

**Ջոն Չեմբերս** (; ծնվ. 1949 թվական օգոստոսի 23, Քլիվլենդ, Օհայո, ԱՄՆ),  Cisco Systems կորպորացիայի տնօրենների խորհրդի նախագահ։ Cisco Systems-ի նախկին գլխավոր տնօրեն (1995-2015)։

## Կարիերան ՏՏ ոլորտում
ձախից|մինի|233x233փքս|Համաշխարհային տնտեսական համաժողովում (2007 թ.)
1976-1983 թվականներին աշխատել է IBM կորպորացիաներում։

1983-1991 թվականներին աշխատել է Wang Laboratories ընկերությունում։

1991 թվականին աշխատանքի է ընդունվել Cisco Systems ընկերությունում և զգալի դեր է խաղացել ընկերության արժեքի աճի ապահովման գործում՝ 70 մլն դոլարից մինչև 1,2 մլրդ դոլար՝ 1995 թվականին գլխավոր տնօրենի պաշտոնում նրա նշանակման ժամանակ։ Չեմբերսի ղեկավարման ընթացքում Cisco ընկերությունը հսկայական աճ է գրանցել։ 2000-ականների սկզբին ընկերությունն աշխարհում ամենաթանկն էր՝ ավելի քան 550 մլրդ դոլար շուկայական կապիտալիզացիայով, սակայն դոթքոմների բումի ավարտից հետո Cisco-ի արժեքը խիստ կրճատվել է՝ 2015 թվականին կազմելով շուրջ 149 մլրդ դոլար։

2006 թվականին ընտրվել է ընկերության տնօրենների խորհրդի նախագահ՝ մնալով նաև գլխավոր տնօրենի պաշտոնում։

Իր ղեկավարության վերջին 6 տարիների ընթացքում  Cisco-ի ղեկավարության հաջողությունների համար ստացել է բազմաթիվ պարգևներ։
մինի|Պորտուգալիայի նախագահ Անիբալ Կավակո Սիլվան (ձախից), Ջոն Չեմբերսը (կենտրոնում) և Անտունես Հոլդերը (աջից), 2011թ.
2015 թվականի մայիսի 4-ին պաշտոնապես հայտարարվել է, որ Ջոն Չեմբերսը վայր կդնի գլխավոր տնօրենի իր լիազորությունները և 2015 թվականի հուլիսի 26-ից Cisco-ն կգլխավորի գլոբալ գործունեության գծով նրա ավագ փոխնախագահ Չակ Ռոբինսը, որն ընկերությունում աշխատում է 1997 թվականից։ Իսկ 65-ամյա Չեմբերսը, որը վերջին 20 տարում աշխարհի խոշորագույն ցանցային սարքավորումների արտադրողն է, կպահպանի տնօրենների խորհրդի նախագահի պաշտոնը և կաջակցի իր իրավահաջորդին։

## Արևմտյան Վիրջինիայի համալսարան
2018 թվականի նոյեմբերի 9-ին Արևմտյան Վիրջինիայի համալսարանի բիզնեսի և տնտեսագիտության քոլեջը վերանվանվել է Ջոն Չեմբերսի բիզնեսի և տնտեսագիտության քոլեջ անունով։

Հոլիվուդյան փառքի ծառուղում հեռուստատեսության զարգացման գործում ներդրման համար արժանացել է աստղի (7006)։

## Ծանոթագրություններ



## Արտաքին հղումներ
Чемберс на сайте Cisco Systems.

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Կատեգորիա:Հոլիվուդյան փառքի ծառուղի
Հոլիվուդյան փառքի ծառուղի՝ հեռուստատեսության զարգացման գործում ներդրման համար դափնեկիրների ցանկ

Կինոյի վաստակավոր գործիչների ցանկ, ինչպես նաև ֆիլմի և մուլտֆիլմների հերոսների ցանկ, որոնց աստղերը գտնվում են Հոլիվուդյան փառքի ծառուղում։

## Ցանկ
### Ա

### Բ

### Գ

### Դ

### Ժ-  Ի

### Կ

### Լ

**<big>Մ</big>**

### Ն

### Օ

### Պ

### Ռ

### Ս

### Տ

### Ու

### Ֆ

### Խ/Հ

### Ց — Չ

### Շ

**Վ**

### Է — Յա

## Տես նաև
* Հոլիվուդյան փառքի ծառուղի՝ ձայնագրության արտադրության զարգացման համար դափնեկիրների ցանկ
* Հոլիվուդյան փառքի ծառուղի՝ թատրոնի զարգացման գործում ներդրման համար դափնեկիրների ցանկ
* Հոլիվուդյան փառքի ծառուղի՝ հեռուստատեսության զարգացման գործում ներդրման համար դափնեկիրների ցանկ
* Հոլիվուդյան փառքի ծառուղի՝ կինոարտադրության զարգացման գործում ներդրման համար դափնեկիրների ցանկ

## Աղբյուրներ
* Անունների ամբողջական ցանկ

## Ծանոթագրություններ

## Արտաքին հղումներ
*Պաշտոնական կայքт
*Փառքի ծառուղի Google maps-ում

Կատեգորիա:Հոլիվուդյան փառքի ծառուղի
Շվեդական երկաթուղային թանգարան

**Շվեդական երկաթուղային թանգարան** (), Շվեդիայի Եվլե քաղաքում գտնվող ազգային տեխնիկական թանգարան՝ նվիրված շվեդական երկաթուղու պատմությանը, որը մասնաճյուղ ունի Էնգելհոլմում։

Թանգարանի նպատակն է ուսումնասիրել, պահպանել և փոխանցել Շվեդիայի երկաթուղային տրանսպորտի պատմության վերաբերյալ տեղեկատվությունը։ Թանգարանը կառավարում է Շվեդիայի երկաթուղիների ազգային վարչակազմը, որը թանգարանի համար միջոցներ է ստանում կառավարությունից։

## Պատմություն
1915 թվականին Երկաթուղիների ազգային խորհուրդը Ստոկհոլմում բացել է երկաթուղային թանգարան։ 1942 թվականին Ստոկհոլմի «Թոմտեբուդա» երկաթուղային կայարանում բացվել է լոկոմոտիվների և շարժակազմերի ցուցահանդես։ Շվեդական երկաթուղու թանգարանը տեղափոխվել է Եվլե 1970-ականներին։ Թանգարանին հատկացվել էին բացօթյա երկու հրապարակներ (երկաթուղային գծերով), մի քանի խոշոր շենքեր, այդ թվում երկու շրջադարձային կետեր և լոկոմոտիվային շինություն։ Թանգարանային համալիրը զբաղեցնում է գրեթե 16,000 մ² տարածք։

## Ցուցանմուշներ
Թանգարանի որոշ ցուցանմուշներ ձեռք են բերվել 18-րդ դարի վերջին։ Ներկայիս հավաքածուն, որն աշխարհում լավագույններից է, ներառում է ավելի քան 100 լոկոմոտիվ, գրեթե 150 վագոն և մի քանի հարյուր միավոր այլ շարժակազմ։ Լավագույն նմուշները ներկայացված են հիմնական ցուցահանդեսում։ Հավաքածուի հիմնական մասը պահեստներում է և էքսկուրսիաներ անցկացնելու համար անհրաժեշտ է նախնական պայմանավորվածություն։ Լոկոմոտիվներից և շարժակազմից բացի, առանձին սրահներում ցուցադրվում են իրեր, գործիքներ և երկաթուղային մոդելներ, սպասք, տեքստիլ և արվեստի գործեր։ Թանգարանում պահվող մի քանի հարյուր հազար լուսանկարներ արտացոլում են երկաթուղու զարգացման պատմական ուղին։ Թանգարանի աշխատակիցները աշխատում են լուսանկարների թվայնացման վրա` դրանք հասարակության համար առավել հասանելի դարձնելու համար։

## Ծանոթագրություններ

## Արտաքին հղումներ
* Trafikverket official website
*Swedish Railway Museum official website

Կատեգորիա:Շվեդիայի ազգային թանգարաններ
Կատեգորիա:1970 հիմնադրված թանգարաններ
Կատեգորիա:Երկաթուղային թանգարաններ
Կատեգորիա:1970 հիմնադրումներ Շվեդիայում
Հահվե

**Հահվե** (), Չոսոնների դինաստիայի ժամանակների կորեական ավանդական գյուղ, որը գտնվում է Կորեայի Հանրապետության Անդոնգ քաղաքի մոտ, Հյուսիսային Գյոնգսանգում։ Հիմնադրվել է 16-րդ դարում։

Գյուղը Կորեայի մշակույթի կարևոր մասն է համարվում` պահպանելով Չոսոնի ժամանակաշրջանի ճարտարապետական ոճը, բանահյուսությունը, արժեքավոր գրքեր և կորեական կլանային գյուղերի հին ավանդույթները (ծեսեր, դիմակով պարեր և այլն)։

Հահվե գյուղը կառուցվել է Ֆենշույի սկզբունքներին համապատասխան, դրա համար նախագիծն ունի լոտոսի ձև։

Բնակավայրը 2010 թվականից ներառված է ՅՈՒՆԵՍԿՕ-ի Համաշխարհային ժառանգության օբյեկտերի ցանկում` մեկ այլ ավանդական գյուղի` Յանգդոնգի հետ միասին։

## Պատկերասրահ

Image:Hahoe_Folk_Village_Panorama.jpg|1000px|Գյուղի համայնապատկերը
Korea-Andong-Hahoe Folk Village-02.jpg
Korea-Andong-Hahoe.Village-02.jpg
Image:House in Hahoe Village, South Korea.jpg|Տուն գյուղում
Image:Korea-Andong-Hahoe Folk Village-05.jpg|Ավանդական տներ գյուղում
Image:Korea-Andong-Hahoe.Village-03.jpg|
Image:Korea-Andong-Hahoe Folk Village-03.jpg|


## Ծանոթագրություններ

## Արտաքին հղումներ

* Andong Hahoe Folk Village
* UNESCO: Hahoe Folk Village in Andong

Կատեգորիա:Կորեայի մշակույթ
Կատեգորիա:Համաշխարհային ժառանգություն Հարավային Կորեայում
Քվիր

**Քվիր** (, ), տերմին, որն օգտագործվում է սեռական և գենդերային այնպիսի ինքնություն ունեցող անձանց համար, որոնք չեն համապատասխանում հետերոսեքսուալ կամ ցիսգենդեր ինքնությանը։ Ի սկզբանե քվիր նշանակել է «տարօրինակ» կամ «յուրօրինակ» և օգտագործվել է որպես վիրավորանք՝ այն մարդկանց նկատմամբ, որոնք իրենց սեռի կամ երկու սեռերին պատկանող անձանց նկատմամբ ունեցել են որևէ գրավչություններ կամ կապ։ Տերմինն ավելի ակտիվ գործածության մեջ է դրվել ԼԳԲՏՔ+ անձանց իրավունքների պաշտպանության շարժմանը զուգահեռ։

2000-ական թվականներին և դրանից հետո այս տերմինը սկսել է ավելի հաճախ օգտագործվել սեռական և գենդերային այլ ինքնությունների և քաղաքականության ոչ նորմատիվ սպեկտրի նկարագրման համար։ Ակադեմիական առարկաները, ինչպիսիք են քվիր տեսությունը և քվիր հետազոտությունները, կիսում են բինարության, նորմատիվականության և ինտերսեկցիոնալության ընդհանուր ընդդիմությունը, որոնցից մի քանիսը միայն անուղղակիորեն կապված են ԼԳԲՏՔ+ անձանց իրավունքների պաշտպանության շարժման հետ։

## Տերմին
Քվիր տերմինի օգտագործումն ունի մեկնաբանության երկու տեսանկյուն։ Մարդիկ, կապված քվիր տեսության երկու մեկնաբանությունների հետ, բաժանվում են երկու խմբի։ Քանի որ, որպես այդպիսին, քվիրն ավելի շատ գաղափարախություն է, և ուղղակիորեն կապ չունի անձանց սեռական կողմնորոշման հետ, ինչպես օրինակ՝ նույնասեռական, երկսեռական և տարասեռական տերմինները,  ապա առաջին մեկնաբանության կրողները հակված են այն մտքին, որ քվիր կարող են նույնականանալ նաև տարասեռական անձինք։ Իսկ մյուս մեկնաբանության կամ գաղափարի կրողները, հիմնվելով այն մտքի վրա, ըստ որի՝ քվիր բառը կիրառվել է որպես վիրավորանք  ԼԳԲՏՔ+ անձանց համար, ունեն կարծիք, որ քվիր կարող են նույնականանալ միայն ԼԳԲՏՔ+ անձինք։

Մյուս կողմից՝ կան հակասական կարծիքներ քվիր տեսության մասին․

* ԼԳԲՏՔ+ որոշ ակտիվիստներ հավանություն չեն տալիս քվիր բառը՝ որպես հավաքական արտահայտություն օգտագործելուն, քանի որ դրանք համարում են վիրավորական, ծաղրական կամ ինքնավստահ գործողություններ՝ մեկնաբանելով դրա օգտագործումը՝ որպես ատելության խոսք անգլերեն լեզվում։
* ԼԳԲՏՔ+ մյուս ակտիվիստները հրաժարվում են օգտագործել քվիր բառը, քանի որ այն ասոցացնում են քաղաքական արմատականության հետ։ Նրանք նաև համաձայն չեն այն բանի հետ, թե ինչպիսի դեր է խաղացել քվիր մակդիրը՝ կախված քաղաքական դիրքորոշումից, դասակարգից, գենդերից և տարիքից ԼԳԲՏՔ+ համայնքի որոշման մեջ քաղաքական արմատականների կողմից դրա օգտագործման պատճառով։ Հակասությունն արտահայտվում է նաև ԼԳԲՏՔ+ հանրության սոցիալական և քաղաքական պառակտմամբ նրանց (ներառյալ քաղաքացիական ակտիվիստներին) միջև, որոնք իրենց համարում են «նորմալ», նրանց, որոնք ցանկանում են, որ իրենց ընկալեն որպես հասարակության սովորական անդամներ, ինչպես նաև նրանց, որոնք իրենց տեսնում են գերազանց և սովորական հասարակական կարգի մաս չեն կազմում։
* Որոշ ԼԳԲՏՔ+ ակտիվիստներ հրաժարվում են օգտագործել բառը, քանի որ այն համարում են ժարգոնային բառ։

## Տես նաև
* Գենդեր
* Հոմոֆոբիա
* Մարդու սեռականություն

## Ծանոթագրություններ
### Մեջբերում

### Մատենագրություն

* 
* 
* 
* 
* 

## Արտաքին հղումներ

* Գեյերի, լեսբուհիների, բիսեքսուալների, տրանսգենդերների պատմական հասարակություն

Կատեգորիա:Անգլերեն բառեր և արտահայտություններ
Կատեգորիա:ԼԳԲՏ
Կատեգորիա:Մարդկային վարք
Կատեգորիա:Մարդկանց նվաստացուցիչ անվանումներ
Կատեգորիա:Մարդու սեռականություն
Կատեգորիա:Սեռական կողմնորոշում
Իվանովոյի քարանձավային եկեղեցիներ

**Իվանովոյի քարանձավային եկեղեցիներ**, (, *Ivanovski skalni tsarkvi*) ժայռաքանդակ եկեղեցիների, տաճարների և վանքերի խումբ, որոնք կառուցված են ժայռերի վրա և ամբողջությամբ տարբերվում են Բուլղարիայի այլ վանական համալիրներից։ Գտնվում է Իվանովո գյուղի մոտ, Ռուսե քաղաքից 20&nbsp;կմ հարավ։ Ռուսենսկի լոմ գետի քարե ափերից 32 մետր բարձրության վրա։ Համալիրը հայտնի է իր գեղեցիկ և լավ պահպանված Միջնադարյան ֆրեսկոներով․ Եկեղեցիները գտնվում են Ռուսենսկի լոմի ազգային պարկում։

## Պատմություն
thumb|upright=1.2|Իվանովոյի ժայռերը եկեղեցական համալիրի շուրջը
Քարանձավները սկսել են բնակեցվել վանականների կողմից 1220-ականներին, երբ այն հայտնաբերվել է Բուլղարիայի պատրիարք  Յոհակիմ I-ի կողմից, 17-րդ դարի մոտ, երբ նրանք քանդակեցին առաստաղները, եկեղեցիներն ու տաճարները պինդ քարերից։ Ամենաեռուն ժամանակերում համալիրի եկեղեցիների  քանակը 40-ից ավել է եղել, մինչդեռ այլ կառույցներինը՝ 300-ից ավելի, որոնցից շատերը չեն պահպանվել այսօր։

Բուլղարական երկրորդ կայսրության ղեկավարները՝ Իվան Ալեքսանդրը և Իվան Ասեն II-ը, հաճախակիորեն նվիրատվություններ են կատարել համալիրին։ Նրանց դիմանկարները պատկերված են եկեղեցիների պատերին։ Այլ հովանավորներ կային  Տերնովո մայրաքաղաքի ազնվականներից և մոտակայքում գտնվող միջնադրյան Չեռնովո քաղաքից, որի հետ  13-րդ և 14-րդ դարերում համալիրը ուներ շատ ուժեղ կապեր։ Այն 14-րդ դարից մինչև Օսմանյան կայսրության կառավարման սկզբնական տարիները եղել է բուլղարական հողերի հեսխիզմի կենտրոնը, բայց Օսմանյան տիրապետության ընթացքում աստիճանաբար զիջել է իր դիրքերը։

1979 թվականին Իվանովոյի քարանձավային եկեղեցիները ընդգրկվել են ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Պահպանված ժառանգություն
Վանական համալիրը հանրահռչակվել է 13-րդ և 14-րդ դարերի որմնանկարների շնորհիվ, որոնք պահպանված են համալիրի եկեղեցիներից 5-ում։ Ֆրեսկոները բուլղարական միջնադարյան արվեստի հրաշալի օրինակներից են։ Վանական համալիրի կազմում ներառվում են Սուրբ Միքայել Հրեշտակապետի տաճարը, մկրտարանը, Գոսպոդեվ Դոլի տաճարը, Թեոդորի տաճարը և գլխավոր եկեղեցին՝ 14-րդ դարի որմնանկարներով, որը հետագայում  համարվել է Իվանովոյի ամենահայտնի տեսարժան վայրը և Պալեոլոգոսների արվեստի ամենաներկայացուցչական օրինակներից մեկը։ Համալիրի տարածքում պահպանվել են հնադարյան արձանագրություններ, ներառյալ  վանական Իվո Գրամատիկի հայտնի շեղաձև արձանագրությունները, որոնք փորագրվել են 1308-1309 թվականներին։

## Պատկերասրահ

Image:Basarbovo Monastery S1.jpg
Image:Ivanovo_gesamt.jpg
Image:Ivanovo_kirche.jpg
Image:Ivanovo_kapelle.jpg
Image:Ivanovo_kirche2.jpg
Image:Ivanovo_decke2.jpg
Image:Ivanovo_decke.jpg
File:Tsar John Alexander of Bulgaria.jpg|14-րդ դարի Իվան Ալեքսանդր արքայի որմնանկար


## Աճյուններ
*Գևորգ I արքա

## Ծանոթագրություններ

## Արտաքին հղումներ
*Rock-Hewn Churches of Ivanovo at whc.unesco.org
*Velmans, Tania. Les Fresques d'Ivanovo et la peinture byzantine à la fin du Moyen Âge. - Journal des savants. 1965, N°1. pp. 358-412

Կատեգորիա:Բուլղարիայի տեսարժան վայրեր
Կատեգորիա:Եկեղեցիներ այբբենական կարգով
Կատեգորիա:Համաշխարհային ժառանգություն Բուլղարիայում
Կատեգորիա:Ռուսեի մարզի եկեղեցիներ
Կատեգորիա:Քարանձավային վանքեր
Trollz

«**Trollz**», ամերիկացի ռեփերներ 6ix9ine-ի և Նիքի Մինաժի երգը։ Այն հետաձգվել է երկու անգամ, մինչև 2020 թվականի հունիսի 12-ին թողարկվելը՝ որպես «Gooba» սինգլի շարունակություն, որը թողարկվել է դրանից 4 շաբաթ անց։

## Նկարագրություն
2020 թվականի ապրիլին բանտից ազատ արձակվելուց հետո «Gooba» անվանմամբ իր առաջին սինգլը Հերնանդեսը թողարկել է 2020 թվականի մայիսի 8-ին։ 2020 թվականի մայիսի 17-ին նա հայտարարել է, որ կարճատև դադար է վերցնելու սոցիալական ցանցերից և տեսահոլովակ է թողարկելու հաջորդ ուրբաթ։ Նա նաև խոստացել է, որ նոր երգը թողարկվելու է մայիսի 22-ին, եթե «Gooba»-ն 10,000 ներբեռնումներ հավաքի։ Սակայն պլանավորված թողարկումն ավելի ուշ տեղափոխվել է մայիսի 29-ի վրա։ Մայիսի 23-ին նա իր երկրպագուներին խնդրել է անվանում հորինել իր առաջիկա սինգլի համար և, ի վերջո, ընտրել է «Trollz-ը։ Դրանից կարճ ժամանակ անց Հերնանդեսն այդ անվանումը հաստատող տեսանյութ է հրապարակել։ Ավելի ուշ ռեփերը հայտնել է, որ երգին մասնակցելու է նաև մեկ այլ արտիստ։ Հունիսի 3-ին 6ix9ine-ը հայտարարել է, որ երգը մեկ անգամ ևս հետաձգվել է հունիսի 12-ի վրա՝ ասելով, որ դա «հարգանք է այն բանի հանդեպ, ինչի միջով մենք հիմա անցնում ենք»։

Կասկածներ են եղել, որ Նիքի Մինաժն է դառնալու երգին մասնակցող երկրորդ արտիստն այն բանից հետո, երբ նա 2020 թվականի մայիսին այցելել է 6ix9ine-ին տեսահոլովակում նկարահանվելու համար։ 2020 թվականի հունիսի 10-ին երգի պաշտոնական կայքի միջոցով հաստատվել է, որ Նիքի Մինաժը նախկինում հայտարարված հյուր կատարողն է։

## Երաժշտական տեսահոլովակ
Երգի տեսահոլովակը թողարկվել է պաշտոնական սինգլի թողարկման հետ միասին՝ 2020 թվականի հունիսի 12-ին։ Այն նկարահանվել է 2020 թվականի մայիսին։ Մինաժը հայտարարել է, որ տեսահոլովակը նկարահանվել է Հերնանդեսի ննջասենյակում, երբ վերջինս դեռ տնային կալանքում էր գտնվում։

## Ձայնագրման անձնակազմ
Իրավունքները վերցված են Tidal-ից, BMI-ից և ՅուԹյուբից․

* 6ix9ine՝ գլխավոր արտիստ, երգի հեղինակ
* Նիքի Մինաժ՝ մասնակցող արտիստ, երգի հեղինակ
* Ջերեմի Ռեյսեն՝ մշակում, երգի հեղինակ, արտադրություն
* Ջանեյ Քլարկ՝ մշակում, երգի հեղինակ, արտադրություն
* Աարոն Քլարկ՝ երգի հեղինակ
* Ուիզարդ Լի՝ միքսինգ, մասթերինգ
* Big Juice՝ միքսինգ
* Ջանեյ Քլարկ՝ միքսինգ
* Ալեքս Սոլիս՝ գեղարվեստական տնօրեն, դիզայն

## Չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Ամերիկյան հիփ հոփ երգեր
Կատեգորիա:Երգեր այբբենական կարգով
Կատեգորիա:Նիքի Մինաժի երգեր
Գրեմմիի փառքի սրահ

**[[Գրեմմի]]ի փառքի սրահ** (), փառքի սրահ, որը ստեղծվել է ի պատիվ երկար որակական կամ պատմական նշանակություն ունեցող երաժշտական ձայնագրությունների։ Նորակոչիկներն ընտրվում են ամեն տարի ձայնագրման արվեստի բոլոր ճյուղերի նշանավոր և բանիմաց մասնագետներից կազմված հատուկ կոմիտեի կողմից։ Սրահը կազմվել է ձայնագրման ակադեմիայի կողմից Միացյալ Նահանգներում և հիմնադրվել է 1973 թվականին։ Բոլոր ժանրերի ձայնագրություններն (սինգլներ և ալբոմներ) ընտրվելու իրավունք ունեն, սակայն դրանք պետք է 25 տարուց հին լինեն՝ դիտարկվելու համար։ 2012 թվականի դրությամբ մրցանակը շնորհվել է 906 ձայնագրություններին՝ 1900 թվականից ի վեր ենթադրաբար հարյուր հազարավոր ձայնագրված սինգլներից և ալբոմներից։ Այս ցուցակի լրացումներն ամեն տարի ընտրվում են ձայնագրման արվեստի մասնագետների կոմիտեի կողմից։

## Դափնեկիրներ
Ամբողջական այբբենական ցանկն Անգլերեն Վիքիպեդիայի բաժնում․
* List of Grammy Hall of Fame Award recipients A–D ()
* List of Grammy Hall of Fame Award recipients E–I ()
* List of Grammy Hall of Fame Award recipients J–P ()
* List of Grammy Hall of Fame Award recipients Q–Z ()

## Տես նաև
*Ռոքնռոլի փառքի սրահ
*Գրեմմի մրցանակաբաշխության ռեկորդներ

## Ծանոթագրություններ

## Արտաքին հղումներ
* Գրեմմիի փառքի սրահի պաշտոնական կայք

Կատեգորիա:1973 հիմնադրումներ ԱՄՆ-ում
Կատեգորիա:ԱՄՆ-ի փառքի սրահներ
Կատեգորիա:Գրեմմի
Կատեգորիա:Փառքի սրահներ
Վիա Բալբի (փողոց)

**Վիա Բալբի**, փողոց պատմական Ջենովա քաղաքի  կենտրոնական հատվածում` հյուսիսարևմտյան Իտալիայում։ Անվանվել է Ջենովայի արիստոկրատ ընտանիքներից մեկի՝ Բալբի ընտանիքի ազգանունով։ Հայտնի է իր հնագույն պալատներով։ 2006 թվականին ընդգրկվել է Իտալիայում Համաշխարհային ժառանգության օբյեկտների ցանկում։

## Պատմություն

Փողոցը կառուցվել է 1602-1620 թվականներին, որպես քաղաքային իշխանությունների և Բալբի ընտանիքի միջև համագործակցություն՝ քաղաքի կենտրոնի և նավահանգստի շրջակայքի միջև կապը բարելավելու համար։

## ՅՈՒՆԵՍԿՕ-ի Համաշխարհային ժառանգությունում ընդգրկված պալատների ցանկ

## Պատկերասրահ


File:Via balbi 02.jpg
File:Via balbi 01.jpg
File:DSCF8182.JPG
File:Chiesa dei Santi Gerolamo e Francesco Saverio.jpg
File:Genova - Colonnato interno palazzo di via Balbi - Foto Giovanni Dall'Orto.jpg
File:Centre et vieille-ville Gênes 1864 (8195516751).jpg
File:Genova - Via Balbi - panoramio.jpg
File:Genova, Loggiato in via Balbi - Foto Giovanni Dall'Orto, maggio 2005.jpg
File:Palazzo Balbi Senarega (Genova) 01.jpg
File:Palazzo Balbi Senarega (Genova) 16.jpg
File:Genova-AP-1010529.jpg


## Ծանոթագրություններ

## Գրականություն

* Fiorella Caraceni (1992), *Una strada rinascimentale: via Garibaldi a Genova*, Genova, SAGEP
* Giorgio Doria (1995), *Nobiltà e investimenti a Genova in Età moderna*, Genova
* Gioconda Pomella (2007), *Guida Completa ai Palazzi dei Rolli Genova*, Genova, De Ferrari Editore()
* Mauro Quercioli (2008), *I Palazzi dei Rolli di Genova*, Roma, Libreria dello Stato ()
* Fiorella Caraceni Poleggi (2001), Palazzi Antichi e Moderni di Genova raccolti e disegnati da Pietro Paolo Rubens (1652), Genova, Tormena Editore ()
* Mario Labò (2003), I palazzi di Genova di P.P. Rubens, Genova, Nuova Editrice Genovese

## Տես նաև
* Վիա Ջուզեպպե Գարիբալդի
* Վիա Կաիրոլի
* Ջենովայի հանրապետություն
* Ջենովա
* Իտալիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Արտաքին հղումներ
* Via Balbi 
* Via Balbi

Կատեգորիա:Համաշխարհային ժառանգություն Իտալիայում
Կատեգորիա:Իտալիայի զբոսայգիներ
Կատեգորիա:Ջենովա
Կատեգորիա:Իտալիայի շենքեր և կառույցներ
Կատեգորիա:Իտալիայի թանգարաններ
Կատեգորիա:Վերածննդի ճարտարապետություն
Կատեգորիա:Իտալիայի պալատներ
Մումի տրոլլներ

**Մումի տրոլլներ** (), խորհրդային տիկնիկային մուլտֆիլմերի շարք, որը ստեղծվել է «Մուլտտելեֆիլմ» («Էկրան» ստեղծագործական միություն) ստուդիայում։

Մուլտֆիլմերը նկարահանվել են ըստ Տուվե Յանսոնի «Մումի տրոլլը և գիսաստղը» պատմվածքի մոտիվների։

Կազմված է 3 ֆիլմերից`

* Ֆիլմ 1` «Մումի տրոլլը և ուրիշները» (1978 թվական) / 20 րոպե, 15 վայրկյան / տիկնիկային
* Ֆիլմ 2` «Մումի տրոլլն ու գիսաստղը» (1978 թվական) / 17 րոպե, 2 վայրկյան / տիկնիկային
* Ֆիլմ 3` «Մումի տրոլլն ու գիսաստղը։ Ճանապարհ դեպի տուն» (1978 թվական) / 18 րոպե, 22 վայրկյան / տիկնիկային

## Հեղինակներ
* Ռեժիսորne8` Աիդա Զյաբլիկովա (1), Նինա Շորինա (2, 3)
* Սցենարի հեղինակ` Լյուդմիլա Պետրուշևսկայա` Ա. Ալտաև կեղծանվամբ (1, 2, 3)
* Բեմադրող նկարիչ` Իննա Վորոբյովա (1), Լյուդմիլա Տանասենկո (2, 3)
* Օպերատոր` Լեոնարդ Կոլվինկովսկի (1, 2), Վ.Վենեդիկտոր (3)
* Կոմպոզիտոր` Ալեքսեյ Ռիբնիկով (1, 2, 3)
* Հնչյունային օպերատոր` Վիտալի Ազարովսկի (1, 3), Նելլի Կուդրինա (2)
* Երգի տեքստի հեղինակ` Լյուդմիլա Պետրուշևսկայա (1, 2, 3)
* Խմբագիր` Վալերիյա Կոնովալովա (1, 2, 3)
* Նկարիչ-մուլտիպլիկատորներ` Ա. Գրիշկո, Վ. Կադուխին, Օ. Դեգտյարևա
* Մոնտաժող` Լ. Ռուբան (1, 3), Մ. Տրուսովա (2)

## Դերերը հնչյունավորել են
* Զինովի Գերդտ` Մումի տրոլլ, Մումի հայրիկ, տան ոգի, Մորրա  Օնդատր, Սնուսմումրիկ (2, 3), աստղագետ, հեղինակի տեքստ
* Օլգա Գոբզեևա` Սնիֆֆ
* Ռինա Զելյոնայա` Մումի մայրիկ (լուսագրերում նշված չէ)
* Զինաիդա Նարիշկինա (1)` Ֆրյոկեն Սնորկ, Վիֆսլա, Տոֆսլա 
* Յուրի Յակովլև` Սնուսմումրիկ (1)

## Ցուցահանդեսներ
* «Իզվեստիա»` «Ումկա», «Մումի տրոլլներ», «Վինի Թուխը և բոլոր-բոլորը», անիմացիոն հերոսների ցուցահանդեսում ներկայացվել են ցուցանմուշներ։ Ալեքսանդրա Սոպովա, 10/28/2012:
* «Մեծ քաղաք», կինոյի թանգարան։ Սրահ 5` մուլտֆիլմեր։

## Տես նաև
* «Մումի դոլ (մուլտֆիլմերի շարք)» (ռեժիսոր` Անատոլի Ալյաշև)

## Ծանոթագրություններ

## Աղբյուրներ
*

## Արտաքին հղումներ
* 
* 
* 
* 
* 
* 
* 
* «Մումի տրոլլները և մյուսները» «Հայրենական կինոյի հանրագիտարան» կայքում
* «ԷԿՐԱՆ» ստեղծագործական միություն